**Adóelőleg-nyilatkozat a személyi kedvezmény érvényesítéséről**

A nyilatkozat benyújtásának éve: ⎕⎕⎕⎕

**(Kérjük, kitöltés előtt olvassa el a nyilatkozathoz tartozó tájékoztatót!)**

A nyilatkozatot adó magánszemély

neve: …………………………………………………….

adóazonosító jele: ⎕⎕⎕⎕⎕⎕⎕⎕⎕⎕

A bevétel adóelőlegének megállapításához kérem a súlyosan fogyatékos magánszemélyek személyi kedvezményének figyelembevételét.

**I. Orvosi igazolás alapján nyilatkozom:**

**1.** A fogyatékos állapot kezdő napja: ……… év …………… hónap ……… nap

**2.** A fogyatékos állapot végső napja: ……… év …………… hónap ……… nap

**3.** A fogyatékos állapot végleges. ⎕

**II. Rokkantsági járadékban részesülök.** ⎕

**4.** A rokkantsági járadékot megállapító határozat száma: ………………………………

**III. Fogyatékossági támogatásban részesülök.** ⎕

**5.** A fogyatékossági támogatást megállapító határozat száma: ……………………........

**Nyilatkozat a külföldön érvényesíthető kedvezményről**

**6.** Nyilatkozom, hogy jogosult vagyok a személyi kedvezményt Magyarországon érvényesíteni, külföldi államban a jövedelmem után azonos vagy hasonló kedvezményt nem veszek (vettem) igénybe.

Kelt:…………………………………………….

..……………..…………………………

A magánszemély aláírása

**7.** A magánszemély nyilatkozatának tartalmát tudomásul vettem. A magánszemély adóelőlegét a nyilatkozat figyelembevételével állapítom meg.

Az adóelőleget megállapító munkáltató, kifizető megnevezése: ………………Állatorvostudományi Egyetem……………………………………

Az adóelőleget megállapító munkáltató, kifizető adószáma: 19253268-2-42

Kelt:…Budapest,…………………………

……………………………………………

Cégszerű aláírás

**Tájékoztató**

**a személyi kedvezmény érvényesítését kérő adóelőleg-nyilatkozathoz**

**Tudja-e, hogy** **adóelőleg-nyilatkozatát az Online Nyomtatványkitöltő Alkalmazásban (ONYA) is leadhatja?**

Ez az adóelőleg-nyilatkozat beadásának legegyszerűbb módja, hiszen a NAV

* a nyilatkozatot a rendelkezésre álló személyes adatokkal, illetve a korábbi nyilatkozatok adataival előre feltölti,
* a kitöltött nyilatkozatot elektronikusan továbbítja az Ön által megjelölt munkáltatónak, kifizetőnek.

Az ONYA felületen kitöltött nyilatkozatot a NAV tárolja, így szükség esetén szerkeszthető, módosítható, ismételten beküldhető.

Az ONYA ügyfélkapus regisztrációval érhető el a NAV honlapján keresztül.

Ha Ön igényli, hogy a munkáltatója, kifizetője az Ön járandóságaiból a személyi kedvezmény figyelembevételével vonja le az adóelőleget, **ezt a nyilatkozatot két példányban töltse ki és adja át munkáltatójának, kifizetőjének!**

**Az adóelőleg-nyilatkozat nem kizárólag munkáltató számára adható, hanem olyan kifizető felé is, aki összevonás alá eső rendszeres jövedelmet** juttat.

**Munkáltató**, aki bért fizet ki, illetve a társas vállalkozás tevékenységében személyesen közreműködő tagnál a társas vállalkozás. Bérnek számít a munkabér, de az adóköteles társadalombiztosítási ellátás, például a gyermekgondozási díj is, így a nyilatkozat ilyen esetben is megtehető.

**Kifizető** az a belföldi juttató, aki **összevonás alá eső rendszeres jövedelmet** juttat a magánszemélynek, például megbízási szerződés alapján.

**Rendszeres jövedelem** a havi, heti bér, munkadíj, tiszteletdíj, személyes közreműködés ellenértéke, egyéb juttatás.

A munkáltató (a kifizető) a nyilatkozatot a fogyatékos állapot kezdő napjának hónapjában veszi először figyelembe. Ha a nyilatkozatban közölt adatok változnak, **Ön köteles haladéktalanul új nyilatkozatot tenni**, vagy a korábbi nyilatkozatot visszavonni.

A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz a bevallás benyújtásának évét követő 5. év végéig megőriznie.

*Ha Ön a személyi kedvezményt jogalap nélkül kéri, és így az adóbevallásában 10 ezer forintot meghaladó befizetési kötelezettsége keletkezik, akkor ennek 12 százalékát különbözeti-bírságként kell megfizetnie az adóhátralékával együtt.*

**A kedvezmény igénybevételének feltételei**

A személyi kedvezményt adóalap-csökkentő kedvezményként lehet igénybe venni a négy vagy több gyermeket nevelő anyák kedvezménye, a 25 év alatti fiatalok kedvezménye, 30 év alatti anyák kedvezménye után és az első házasok kedvezményét, illetve a családi kedvezményt megelőzően. A nyilatkozat alapján a munkáltató (kifizető) az adóelőleg alapját csökkenti jogosultsági hónaponként a minimálbér egyharmadának száz forintra kerekített összegével, azaz 2023-ban havi 77 300[[1]](#footnote-1) forinttal.

Súlyosan fogyatékos személynek számít, aki

* a *súlyos fogyatékosságnak minősülő betegségekről szóló 335/2009. (XII. 29.) Korm. rendeletben* felsorolt betegségek valamelyikében szenved, továbbá
* aki rokkantsági járadékban
* vagy fogyatékossági támogatásban részesül.

A személyi kedvezményt **a súlyos fogyatékosságról szóló** **orvosi igazolás** vagy a rokkantsági járadékra, fogyatékossági támogatásra való jogosultságról szóló **határozat alapján** lehet igénybe venni. Az orvosi igazolást, határozatot a nyilatkozathoz nem kell csatolni, de az igazolást az elévülési időn belül meg kell őrizni. Orvosi igazolás nélkül veheti igénybe a személyi kedvezményt az, aki rokkantsági járadékban, vagy fogyatékossági támogatásban részesül. *A súlyos fogyatékosság minősítéséről és igazolásáról a 49/2009. (XII. 29.) EüM rendelet rendelkezik.*

A kedvezményről bővebb tájékoztatást olvashat a NAV honlapján (www.nav.gov.hu) az „Szja adóalap-kedvezmények” című 73. számú információs füzetben.

**Az adóelőleg-nyilatkozat kitöltése**

**Az 1. ponthoz:** a fogyatékos állapot kezdő napját az orvosi igazolás tartalma alapján kell a nyilatkozaton feltüntetni. A személyi kedvezmény a fogyatékos állapot kezdő napjának hónapjában vehető először figyelembe.

**A 2. ponthoz:** a fogyatékos állapot utolsó napját akkor kell feltüntetni, ha az állapot ideiglenesen áll fenn. A személyi kedvezmény utoljára a fogyatékos állapot megszűnésének hónapjában vehető figyelembe. Ha ezt a sort nem tölti ki, akkor az Ön kifizetője a személyi kedvezményt a fogyatékos állapot kezdő hónapjától az egész adóévre figyelembe veszi.

**A 3. ponthoz:** itt kell feltüntetni azt, ha az orvosi igazolás alapján a fogyatékos állapot végleges.

**A 4. ponthoz**: ha Ön rokkantsági járadékban részesülő magánszemélyként tesz nyilatkozatot, szerepeltetnie kell a járadékot megállapító határozat számát. A jogosultság feltételeit a rokkantsági járadékra *a 83/1987. (XII. 27.) MT rendelet határozza meg*.

**Az 5. ponthoz:** ha Ön fogyatékossági támogatásban részesül, akkor az ezt megállapító határozat számát kell feltüntetnie.

**A 6. ponthoz:** Ön csak akkor érvényesíthet a személyi jövedelemadóról szóló 1995. évi CXVII. törvény szerinti személyi kedvezményt, ha azonos vagy hasonló **kedvezményt** ugyanarra az időszakra **másik államban** – ahol önálló és nem önálló tevékenységéből, nyugdíjból és más, hasonló, a korábbi foglalkoztatásból származó jövedelme megadóztatható − figyelemmel a kettős adóztatás elkerüléséről szóló nemzetközi egyezmények rendelkezéseire is − **nem vett és nem is vesz igénybe**.

A külföldi adóügyi illetőségű magánszemély a kedvezményt Magyarországon csak akkor érvényesítheti, ha az adóévben megszerzett összes jövedelmének – ideértve a Magyarországon nem adóztatható jövedelmet is – **75 százaléka Magyarországon adózik.** Az adóévben megszerzett összes jövedelembe beleszámít az önálló és nem önálló tevékenységből származó jövedelem – ideértve különösen a vállalkozói jövedelmet és a vállalkozói osztalékalapot vagy az átalányadó alapját – valamint a nyugdíj és más hasonló, a korábbi foglalkoztatásból megszerzett jövedelem, függetlenül attól, hogy mely országban adókötelesek.

**Ha Ön külföldi adóügyi illetőségű, a „Kiegészítő nyilatkozat a külföldi adóügyi illetőségű magánszemélyek adóalap-kedvezményének érvényesítéséhez” nyilatkozatot is ki kell töltenie és a munkáltató, rendszeres bevételt juttató kifizető részére átadnia a kedvezményének igénybevételéhez! Adóazonosító jelet ebben az esetben is meg kell adni!**

**A 7. ponthoz:** ezt a részt az Ön munkáltatója, kifizetője tölti ki.

1. 2023-ban a havi minimálbér összege  232 000 forint. [↑](#footnote-ref-1)